Държавен вестник, бр. 90, 2003 г., стр. 40

С Т Р .  40
Д Ъ Р Ж А В Е Н   В Е С Т Н И К
Б Р О Й  90
§ 5. Наредбата се издава на основание § 16,
ал. 1 от преходните и заключителните разпоред-
би във връзка с чл. 73, ал. 2, чл. 74, ал. 10, чл. 77
и 163 ЗППЦК и е приета с решение № 01-Н от
15.IХ.2003 г.
§ 6. Комисията за финансов надзор дава за-
дължителни указания по прилагането на на-
редбата.
§ 7. Заместник-председателят може да изгот-
ви образци на декларации и други стандартизи-
рани документи.
Председател: А. Апостолов
56480
НАРЕДБА № 2
от 17 септември 2003 г.
за проспектите при публично предлагане на
ценни книжа и за разкриването на инфор-
мация от публичните дружества и другите
емитенти на ценни книжа
Г л a в а  п ъ р в а
ОБЩИ ПОЛОЖЕНИЯ
Чл. 1. (1) С наредбата се уреждат изисквани-
ята към:
1. първоначалното разкриване на информа-
ция при публично предлагане на ценни книжа,
включително относно:
a) съдържанието на проспекта за публично
предлагане на ценни книжа и на съобщението за
първично публично предлагане на ценни книжа;
б) документите, които се прилагат към заяв-
лението за потвърждаване на проспекта от
Комисията за финансов надзор, наричана по-
нататък “комисията”;
в) публикуването на проспекта и предоста-
вянето му на инвеститорите, както и към рек-
ламите и другата информация във връзка с пуб-
личното предлагане на ценни книжа;
г) уведомяването на заместник-председате-
ля, ръководещ управление “Надзор на инвес-
тиционната дейност” към комисията, наричан
по-нататък “заместник-председателя”, за ре-
зултата от първичното публично предлагане
на ценни книжа;
д) случаите, в които комисията може да раз-
реши частично или пълно освобождаване от
задължението за публикуване на проспект;
2. последващото разкриване на информация
от публичните дружества и другите емитенти
на ценни книжа, включително относно:
a) съдържанието на последващо разкрива-
ната информация посредством текущи уведом-
ления и периодични отчети и сроковете за ней-
ното разкриване;
б) формата, реда и начина за предоставяне
на заместник-председателя, на регулирания
пазар на ценни книжа и на Централния депози-
тар на последващо разкриваната информация,
както и, относно публично дружество—на по-
каната за свикване на общо събрание на акци-
онерите, на материалите за общото събрание и
на протокола от общото събрание;
в) публичното разпространяване на инфор-
мацията и документите по буква “б”.
(2) С наредбата се определят и обстоятелст-
вата, които подлежат на разкриване от управи-
телния орган пред общото събрание на акцио-
нерите на публично дружество относно сделки-
те на голяма стойност и сделките със заинтере-
сувани лица по чл. 114 от Закона за публичното
предлагане на ценни книжа (ЗППЦК).
Г л а в а  в т о р а
СЪДЪРЖАНИЕ НА ПРОСПЕКТА И НА
СЪОБЩЕНИЕТО ЗА ПУБЛИЧНО ПРЕДЛА-
ГАНЕ НА ЦЕННИ КНИЖА
Раздел I
Съдържание на проспекта
Чл. 2. Проспектът съдържа цялата информа-
ция, която съобразно конкретните особености
на емитента и на публично предлаганите ценни
книжа е необходима на инвеститорите за точна
оценка на икономическото и финансовото със-
тояние на емитента и на правата, свързани с
ценните книжа. Тази информация трябва да бъде
представена по лесен за анализиране и достъпен
за инвеститорите начин.
Чл. 3. (1) Проспектът съдържа информация
за емитента и за публично предлаганите ценни
книжа, както и резюме. Резюмето на проспек-
та представя накратко и без да използва специ-
ализирана терминология основните характерис-
тики и рисковете, свързани с емитента и пуб-
лично предлаганите ценни книжа, като съдър-
жа и предупреждение, че:
1. следва да се чете като въведение към прос-
пекта; и
2. всяко решение за инвестиране в ценните
книжа се основава на разглеждане на проспек-
та като цяло от инвеститора.
(2) Не се изисква изготвянето на резюме на
проспекта, когато проспектът е за вторично пуб-
лично предлагане на дългови ценни книжа с еди-
нична номинална стойност най-малко 10 000 лв.
(3) Емитентът, предложителят на ценните
книжа или лицето, което иска да бъдат приети
за търговия на регулиран пазар ценните книжа,
може да изготви проспекта като един документ
съгласно приложение № 1 или като отделни
документи. Проспектът, който се изготвя като
отделни документи, съдържа изискуемата по
ал. 1 информация, разделена в три самостоя-
телни документа:
1. регистрационен документ, съдържащ ми-
нимално определената информация за емитен-
та на ценните книжа съгласно приложение № 2,
за дружество със специална инвестиционна цел
и информацията съгласно приложение № 3, а за
емитент на общински облигации—информаци-
ята съгласно приложение № 4;